ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2021

# RAPORT DE SPECIALITATE

la proiectul de hotărâre

privind închirierea prin licitație publică a unor terenuri proprietate publică a municipiului

Câmpulung Moldovenesc situate în str. Dimitrie Cantemir f.n. și str. Calea Bucovinei f.n.

în vederea amplasării de construcții pentru comercializarea florilor

**INIŢIATOR PROIECT DE HOTÃRÂRE:**

#### Primar, Negură Mihăiță

Analizând proiectul de hotărâre privind închirierea prin licitație publică a unor terenuri proprietate publică a municipiului Câmpulung Moldovenesc situate în str. Dimitrie Cantemir f.n. și str. Calea Bucovinei f.n. în vederea amplasării de construcții pentru comercializarea florilor, aducem următoarele precizări:

Terenurile care fac obiectul prezentului proiect de hotărâre sunt:

* Lot 1 – teren situat în strada Dimitrie Cantemir f.n., în suprafață de 15 mp, identificat cadastral prin CF 40429 Câmpulung Moldovenesc;
* Lot 2 – teren situat în strada Calea Bucovinei f.n., în suprafață de 15 mp, identificat cadastral prin parte din CF 32420 Câmpulung Moldovenesc.

Terenurile sunt situate în intravilanul municipiului, aparținând domeniului public al municipiului Câmpulung Moldovenesc.

Zona afectată de construcțiile propuse conține unele dintre cele mai importante construcții ale municipiului, a căror calitate funcțională și estetică condiționează dezvoltarea municipiului.

Aspectul exterior al construcțiilor propuse va trebui să țină seama de caracterul general al zonei și de arhitectura clădirilor din vecinătate cu care se află în relații de co-vizibilitate.

Potrivit prevederilor Ordonanței de urgență nr. 57/2019 privind Codul administrativ, Consiliul local exercită atribuţii privind dezvoltarea economico-socială şi de mediu și atribuţii privind administrarea domeniului public şi privat al municipiului și totodată hotărăște darea în administrare, concesionarea sau închirierea bunurilor proprietate publică și privată a municipiului.

Modalitatea de acordare a închirierii este procedura închirierii prin licitație publică, în conformitate cu prevederile legislației specifice în vigoare.

Închirierea imobilelor disponibile constituie o sursă permanentă și sigură de venituri pentru bugetul local.

Notă: Terenurile situate în str. Dimitrie Cantemir f.n. și str. Calea Bucovinei f.n., cu suprafața de 15 mp fiecare, nu fac obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu sunt grevate de sarcini și nu fac obiectul vreunui litigiu.

Argumentele aduse de inițiator sunt reale și pertinente.

|  |  |
| --- | --- |
| **Director executiv adjunct,**  Istrate Luminița | **Serviciul patrimoniu**  **Șef serviciu,**  Niță Luminița  Nuțescu Elvira |